Document ID: 31995R2636

ΚΑΝΟΝΙΣΜΟΣ (ΕΚ) αριθ. 2636/95 ΤΗΣ ΕΠΙΤΡΟΠΗΣ της 13ης Νοεμβρίου 1995 για τη θέσπιση των όρων χορήγησης της ειδικής αναγνώρισης και των χρηματοδοτικών ενισχύσεων στις οργανώσεις παραγωγών στον τομέα της αλιείας για τη βελτίωση της ποιότητας της παραγωγής τους
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3759/92 του Συμβουλίου της 17ης Δεκεμβρίου 1992 περί κοινής οργανώσεως αγοράς στον τομέα των προϊόντων της αλιείας και της υδατοκαλλιέργειας (1), όπως τροποποιήθηκε τελευταία από τον κανονισμό (ΕΚ) αριθ. 3318/94 (2), και ιδίως το άρθρο 7α παράγραφος 4 και το άρθρο 7β παράγραφος 4,
Εκτιμώντας:
ότι ο κανονισμός (ΕΟΚ) αριθ. 3759/92 προβλέπει στο άρθρο 7α τη χορήγηση ειδικής αναγνώρισης στις οργανώσεις παραγωγών οι οποίοι θέτουν σε εφαρμογή σχέδια βελτίωσης της ποιότητας και της εμπορίας των προϊόντων τους 7 ότι πρέπει να καθοριστούν ορισμένοι όροι χορήγησης και ανάκλησης της εν λόγω ειδικής αναγνώρισης 7 ότι η ειδική αναγνώριση χορηγείται μόνο σε αναγνωρισμένες οργανώσεις παραγωγών κατά την έννοια του άρθρου 4 του κανονισμού (ΕΟΚ) αριθ. 3759/92 7 ότι πρέπει να καθοριστούν οι πληροφορίες που πρέπει να παρέχονται από τις οργανώσεις παραγωγών καθώς επίσης και ορισμένα θέματα της διαδικασίας χορήγησης και ανάκλησης της ειδικής αναγνώρισης 7 ότι, στο άρθρο 7β, ο προαναφερθείς κανονισμός προβλέπει, επίσης, τη δυνατότητα για τα κράτη μέλη να χορηγούν χρηματοδοτική ενίσχυση στις οργανώσεις παραγωγών που διαθέτουν ειδική αναγνώριση 7 ότι πρέπει να καθοριστούν ορισμένα στοιχεία βάσει των οποίων υπολογίζεται η ενίσχυση αυτή καθώς επίσης και οι λεπτομέρειες χρηματοδότησής της από το χρηματοδοτικό μέσο προσανατολισμού της αλιείας 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Προϊόντων Αλιείας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο παρών κανονισμός θεσπίζει τις λεπτομέρειες εφαρμογής σχετικά:
- με την ειδική αναγνώριση των οργανώσεων παραγωγών, που αναφέρεται στο άρθρο 7α του κανονισμού (ΕΟΚ) αριθ. 3759/92 και - με τις χρηματοδοτικές ενισχύσεις στις οργανώσεις παραγωγών που διαθέτουν ειδική αναγνώριση, σύμφωνα με το άρθρο 7β του ιδίου κανονισμού, ο οποίος στο εξής καλείται «βασικός κανονισμός».
Άρθρο 2
1. Η ειδική αναγνώριση χορηγείται υπό τους όρους που προβλέπονται στο άρθρο 7α παράγραφος 1 του βασικού κανονισμού, μόνο στις αναγνωρισμένες οργανώσεις παραγωγών σύμφωνα με το άρθρο 4 του βασικού κανονισμού.
2. Η ανάκληση από το κράτος μέλος αναγνώρισης μιας οργάνωσης παραγωγών, δυνάμει των διατάξεων του άρθρου 4 του κανονισμού (ΕΟΚ) αριθ. 105/76 του Συμβουλίου (3) σχετικά με την αναγνώριση των οργανώσεων παραγωγών στον τομέα των προϊόντων αλιείας έχει επίσης ως αποτέλεσμα την ανάκληση της ειδικής αναγνώρισης, η οποία ενδεχομένως έχει χορηγηθεί στην οργάνωση αυτή παραγωγών.
Άρθρο 3
1. Η ειδική αναγνώριση μιας οργανώσεως παραγωγών ανακαλείται εάν δεν πληρούνται οι όροι που απαριθμούνται στο άρθρο 7α του βασικού κανονισμού ή εάν η αναγνώριση αυτή στηρίζεται σε εσφαλμένες ενδείξεις.
2. Εάν μία οργάνωση παραγωγών παραλείπει να τηρήσει τις υποχρεώσεις της ή δεν ανακοινώνει τις αναγκαίες πληροφορίες στο κράτος μέλος προκειμένου να ελέγξει τις δραστηριότητές του, το εν λόγω κράτος μέλος μπορεί να ανακαλέσει την ειδική αναγνώριση.
3. Η ειδική αναγνώριση αποσύρεται με αναδρομική ισχύ εάν η οργάνωση στην οποία χορηγήθηκε την χρησιμοποίησε ή την δικαιούται κατά απατηλό τρόπο. Στην περίπτωση αυτή, ανακτά από το κράτος μέλος οποιαδήποτε ενίσχυση η οποία χορηγήθηκε δυνάμει του άρθρου 7β του βασικού κανονισμού.
Άρθρο 4
Οι οργανώσεις παραγωγών που ζητούν την ειδική αναγνώριση, κοινοποιούν στις αρμόδιες αρχές του κράτους μέλους:
α) τον κατάλογο των προϊόντων τα οποία εμπορεύονται οι ίδιες ή τα μέλη τους, σύμφωνα με τους κανόνες της οργάνωσης και τα οποία υπάγονται στο σχέδιο βελτίωσης της ποιότητας και της εμπορίας 7 β) τις λεπτομέρειες του σχεδίου βελτίωσης της ποιότητας εμπορίας των προϊόντων αυτών 7 το σχέδιο αυτό περιλαμβάνει τουλάχιστον την πλήρη περιγραφή:
- των στόχων που αναφέρονται στο σχέδιο,
- των μέτρων καθώς επίσης και των μέσων που θα τεθούν σε εφαρμογή σε κάθε ένα από τα στάδια παραγωγής και εμπορίας (συντήρηση επί του σκάφους, εργασίες εκφόρτωσης και μεταφοράς, χονδρικό και λιανικό εμπόριο, κ.λπ.) για τη βελτίωση της ποιότητας και της εμπορίας των προϊόντων,
- των καινοτόμων στοιχείων που περιλαμβάνονται ενδεχομένως στα προτεινόμενα μέτρα,
- ενός μόνιμου συστήματος αξιολόγησης και ελέγχου που επιτρέπει την εξασφάλιση της ανταπόκρισης του συστήματος στους επιδιωκόμενους στόχους 7 γ) το σχέδιο προϋπολογισμού εκτέλεσης του σχεδίου για τρία έτη.
Άρθρο 5
1. Εντός 30 ημερών μετά την παραλαβή του σχεδίου που έχει υποβληθεί από μία οργάνωση παραγωγών, το κράτος μέλος κοινοποιεί στην Επιτροπή πλήρες αντίγραφο του σχεδίου αυτού.
Στην περίπτωση απόρριψης του σχεδίου από την Επιτροπή εντός της προθεσμίας που προβλέπεται στο άρθρο 7α παράγραφος 3 του βασικού κανονισμού, το κράτος μέλος δεν μπορεί να χορηγήσει την ειδική αναγνώριση στην οργάνωση παραγωγών που έχει υποβάλει το σχέδιο.
Σε περίπτωση αίτησης τροποποίησης ενός σχεδίου από την Επιτροπή, το ενδιαφερόμενο κράτος μέλος μπορεί να προβεί στην έγκριση του σχεδίου αυτού και να χορηγήσει την ειδική αναγνώριση εφόσον πραγματοποιήθηκε η αιτηθείσα τροποποίηση.
2. Εντός 30 ημερών το αργότερο μετά τη λήξη της προθεσμίας που αναφέρεται στο άρθρο 7α παράγραφος 3 του κανονισμού βάσεως, το κράτος μέλος πληροφορεί εγγράφως την οργάνωση παραγωγών σχετικά με την απόφασή της. Σε περίπτωση απόρριψης της αναγνώρισης, η απόφαση του κράτους μέλους πρέπει να είναι αιτιολογημένη.
3. Εάν εξετάζεται η ανάκληση της ειδικής αναγνώρισης, η πρόθεση αυτή, καθώς επίσης και οι λόγοι της ανάκλησης ανακοινώνονται από το κράτος μέλος στην οργάνωση παραγωγών δύο εβδομάδες τουλάχιστον πριν την ανάκληση της ειδικής αναγνώρισης.
4. Το κράτος μέλος πληροφορεί την Επιτροπή εντός δύο μηνών σχετικά με οποιαδήποτε απόφαση περί χορήγησης, ανάκλησης, ή απόρριψης της ειδικής αναγνώρισης σε μία οργάνωση παραγωγών.
Άρθρο 6
1. Για τον υπολογισμό των ενισχύσεων που αναφέρονται στο άρθρο 7β παράγραφος 2 του βασικού κανονισμού λαμβάνεται υπόψη ο κύκλος εργασιών, στην πρώτη πώληση, κατά τη διάρκεια του έτους κατά το οποίο ζητείται η ενίσχυση, από την εμπορία εκ μέρους της οργάνωσης παραγωγών των προϊόντων που αφορά το σχέδιο βελτίωσης της ποιότητας. Σχετικά με το θέμα αυτό, η οργάνωση τηρεί χωριστά λογιστικά βιβλία για τα προϊόντα που περιλαμβάνονται στο εν λόγω σχέδιο.
2. Το άρθρο 1 παράγραφος 1 στοιχεία γ) και δ) του κανονισμού (ΕΟΚ) αριθ. 1452/83 της Επιτροπής (1), περί καθορισμού των δαπανών διαχείρισης των οργανώσεων παραγωγών στον τομέα της αλιείας, εφαρμόζονται κατ' αναλογίαν για τον υπολογισμό του ανώτατου ποσού ενίσχυσης που προβλέπεται στο άρθρο 7β παράγραφος 2 του βασικού κανονισμού, εφόσον προκύπτει σαφώς από χωριστά λογιστικά βιβλία ότι οι εν λόγω δαπάνες διενεργήθηκαν για την εκτέλεση του σχεδίου.
Άρθρο 7
1. Οι αιτήσεις χρηματοδότησης πρέπει να αφορούν τις δαπάνες που διενεργήθηκαν κατά τη διάρκεια ενός ημερολογιακού έτους από τα κράτη μέλη και πρέπει να υποβάλλονται στην Επιτροπή μια φορά το έτος πριν την 1η Μαΐου του επόμενου έτους.
2. Η Επιτροπή λαμβάνει απόφαση σχετικά με τις αιτήσεις αυτές, με ενιαίο τρόπο ή τμηματικά.
3. Οι διατάξεις σχετικά με τις ενδείξεις που πρέπει να περιλαμβάνουν οι αιτήσεις χρηματοδότησης των κρατών μελών, σχετικά με τη μορφή παρουσίασής τους καθώς και με τα δικαιολογητικά στοιχεία που διαβιβάζει το ενδιαφερόμενο κράτος μέλος στην Επιτροπή θεσπίζονται σύμφωνα με τη διαδικασία που προβλέπεται στο άρθρο 8 του κανονισμού (ΕΟΚ) αριθ. 2080/93 του Συμβουλίου (2), για τις διατάξεις εφαρμογής του κανονισμού (ΕΟΚ) αριθ. 2052/88 όσον αφορά το χρηματοδοτικό μέσο προσανατολισμού της αλιείας.
Άρθρο 8
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 13 Νοεμβρίου 1995.

Labels: 3
19
5
6